
LOGAN  TEMPEL. 

Næppe  var  St.  George  Tempel  blevet  færdigt  og  taget  i 
Brug  til  de  hellige  Handlinger,  hvortil  det  var  blevet  bygget, 
før  der  blev  taget  fat  paa  at  opfore  et  andet  Tempel.  Denne 
Gang  i  Logan  i  den  nordlige  Del  af  Utah.  St.  George  Tempel 
blev  indviet  den  6.  April  1876,  og  Arbejdet  paa  Logan  Tem- 
pel blev  begyndt  den  19.  September  samme  Aar. 

Tempelpladsen  blev  indviet  den  17.  Maj  1877  under  Le- 
delse af  Præsidentskabet  for  Kirken  og  de  tolv  Apostle.  Præ- 
sidentskabet var:  Præsident  Brigham  Young,  John  W.  Young 
og  Daniel  H.  Wells.  John  Taylor,  Præsident  for  de  Tolv,  Or- 
son  Pratt  og  andre  af  Apostlene  var  til  Stede.  Indvielsesbøn- 
nen  blev  opsendt  af  Orson  Pratt,  hvorefter  John  W.  Young 
brod  Grunden  og  gravede  den  forste  Spadefuld  Jord  op. 

Præsident  Brigham  Young,  Daniel  H.  Wells  og  John  Tay- 
lor holdt  hver  en  kort  Tale.  Præsident  Young  sagde: 

»Vi  har  indviet  denne  Plet,  paa  hvilken  vi  haabe  at  rejse 
et  Tempel,  hvori  vi  kan  administrere  Guds  Huses  Ordi- 
nancer.  I  dette  Hus  haaber  vi,  naar  det  er  fuldendt,  at  nyde 
Præstedømmets  Velsignelser  og  modtage  vore  Salvelser,  Be- 
gavelser og  Beseglinger.  Broder  vil  blive  beseglet  til  Broder 
for  at  fortsætte  Ledene  og  gore  den  Kæde  fuldkommen,  der 
forer  fra  os  tilbage  til  Fader  Adam.  Dette  er  Formaalet  med 
det  Tempel,  som  vi  er  i  Begreb  med  at  bygge  paa  dette  Sted. 
Vi  forlanger,  at  Brødrene  og  Søstrene  af  alle  deres  Kræfter 

skal  tage  fat  paa  at  bygge  dette  Tempel,  og  alle,  lige  fra 
Arkitekten  til  den  Dreng,  der  bærer  Drikkevandet  til  de 
Mænd,  som  arbejder  paa  Bygningen,  maa  forstaa,  at  Beta- 
ling er  der  ikke  Tale  om. 

Vi  vil  bygge  et  Hus  til  os  selv,  og  vi  venter,  at  Brodrene 
og  Sostrene,  Nabolag  efter  Nabolag,  Ward  efter  Ward  vil 
møde  op  med  deres  Andel  Arbejdere  her  og  udfore  det  Ar- 
bejde, der  vil  blive  dem  paalagt  af  deres  Foresatte. 

Man  kan  kalde  det  et  materielt  Arbejde,  men  det  angaar 
baade  vor,  vore  afdode  Venners  og  kommende  Generationers 
Frelse. 

Vi  kan  fore  dette  Værk  til  Ende  ved  Arbejde  uden  Byrde 
for  os  selv,  hvis  vore  Hjerter  er  i  Arbejdet,  og  vi  vil  blive 
velsignet  overmaade  ved  at  gore  det,  og  vi  vil  være  bedre  stillet 
i  timelig  Henseende,  naar  det  er  fuldendt,  end  da  vi  begyndte 
det,  og  bedre  end  vi  vilde  være,  hvis  vi  ikke  byggede  det. 

Vor  Tid  er  Herrens,  men  vi  har  Lov  til  at  lede  Brugen  af 
den  efter  vort  eget  Forgodtbefindende.  Naar  Brodrene  kom- 
mer for  at  arbejde  paa  dette  Tempel,  kan  de  vente  at  blive 
velsignet  af  Herren  i  Forhold  til  deres  Tro.« 


TALE  AF  ÆLDSTE  B.   H.  ROBERTS. 

Mine  forsamlede  Venner.  Det  Arbejde,  i  hvilket  de  Sidste 
Dages  Hellige  er  delagtige,  er  i  Sandhed  skønt  og  ædelt  i 
sin  Natur  og  folgelig  beregnet  paa  at  inspirere  den  tænkende 
Mand  og  Kvinde  til  at  udfore  en  Mission  paa  Jorden,  som 
vil  give  dem  sand  Glæde  og  Lyksalighed.  Det  er  i  Virkelig- 
heden stort  og  værdifuldt  for  dem,  som  gor  sig  bekendt  der- 
med. 

I  mange  af  de  Aabenbaringer,  som  er  givet  til  Profeten 
Joseph  Smith  forend  Kirkens  Organisation,  vil  I  finde  føl- 
gende Udtalelse:  »Et  stort  og  underfuldt  Værk  er  i  Færd 
med  at  gaa  frem  iblandt  Menneskenes  Born,«  og  paa  andre 
Steder  i  disse  Aabenbaringer  finder  vi  følgende:  »Hvor  stort 
kende  I  ikke.«  Engelen  Moroni  besøgte  Joseph  Smith  gen- 
tagne Gange  og  overdrog  ham  tilsidst  de  nephiske  Optegnel- 
ser, som  han  oversatte  ved  Guds  Gave  og  Kraft.  Disse  be- 
tydningsfulde Skatte  og  himmelske  Tilkendegivelser  blev  an- 
betroede  til  Profeten  Joseph  Smith  og  nogle  af  hans,  paa  den 
Tid  fortrolige  Venner,  Hyrum  Smith,  David  Withmer  og 
Martin  Harreis.  En  kort  Tid  derefter  besøgte  Johannes  den 
Døber  —  under  Bestyrelse  af  Peter,  Jacob  og  Johannes  — 
Joseph  Smith  og  Oliver  Cowderj''  og  lagde  sine  Hænder  paa 

deres  Hoveder  og  ordinerede  dem  til  det  aaroniske  Præste- 
domme, hvilket  gav  dem  Rettighed  til  at  prædike  Omven- 
delse til  denne  Generation  og  døbe  alle  dem,  som  omvender 
sig  fra  Uretfærdighed  til  Syndernes  Forladelse. 

I  Løbet  af  samme  Aar  besøgte  Fortidens  Apostle  Peter, 
Jacob  og  Johannes,  hvilke  holdt  Nøglerne  til  Præsidentskabet 
af  det  hellige  Præstedømme,  medens  de  vandrede  paa  Jorden, 
Joseph  Smith,  denne  Husholdnings  store  Profet,  og  beseglede 
paa  ham  Apostelskabets  Myndighed.  Saaledes  havde  han  ikke 
alene  Fuldmagt  til  at  prædike  Omvendelse  og  døbe  til  Syn- 
dernes Forladelse  men  ogsaa  til  at  administrere  den  Hellig- 
aands  Gave,  samt  Rettighed  til  at  ordinere  sine  trofaste  Brød- 
re til  Højpræster,  Halvfjerds,  Ældster,  ja  selv  Apostle,  med 
et  Ord:  at  organisere  og  opbygge  den  Førstefødtes  Forsam- 
ling og  Menighed  paa  Jorden.  Disse  Mænd,  som  formedelst 
Profeten  Joseph  var  ordineret  til  Præstedømmet,  gik  frem 
iblandt  Folket  og  forkyndte  disse  glade  Tidender  samt  ad- 
ministrerede de  frelsende  Ordinancer,  og  deres  Hjerter  var 
inspicerede  ved  den  Kraft,  som  kommer  fra  det  Høje,  ja,  de 
følte  Guds  Aands  Indflydelse  brænde  i  deres  Barm,  naar  de 
bar  Vidnesbyrd  om  Guds  Almagt,  ogsaa  andre  folte  og  for- 
nam den  Kraft  og  behagelige  Virkning  indtil  deres  hele  Sjæl 
var  fyldt  med  Tro,  saa  at  de  formedelst  denne  Overbevisning 
adlod  det  himmelsendte  Budskab.  Uagtet  alle  disse  Med- 
delelser fra  Lysets  Kilde,  som  i  Sandhed  var  mere  end  selv 
de  mest  fremstaaende  Forskere  havde  vovet  at  haabe  for,  — 
dette  Værk  var  dog  i  sin  Barndom  og  havde  kun  begyndt 
at  ove  og  udfolde  sin  underlige  Indflydelse  paa  Jorden,  ja, 
dets  Hojde  og  dets  Dybhed. 

I  Aaret  1835  begyndte  Profeten  Joseph  Smith  at  tale  til 
Kirken  om  at  ordinere  Apostle  og  Halvfjerds.  For  at  indtage 
disse  Embeder  blev  Mænd  indkaldte,  der  havde  udvist  Nid- 
kærhed for  dette  Værk.  Det  synes  mig,  som  om  Kirken  fra 
den  Tid  modtog  en  storre  Grad  af  Aanden  til  at  sprede 
Evangeliet  og  administrere  dets  Kraft.  Disse  Mænd  gik  ud 
iblandt  Folket  i  de  Forenede  Stater  og  forkyndte  det  glade 
Budskab.  Mange  af  dem  besogte  Canada,  og  derfra  spredte 
Evangeliet  sine  lysende  Straaler  til  England  og  de  omkring- 
liggende Lande.  Denne  Kirkes  Missionærer  har  besogt  næsten 
alle  Nationer  paa  Jorden,  ikke  engang  de  golde  nordiske 
Lande,  hvor  Bjergene  er  prydede  med  evig  Sne,  og  den  bræn- 
dende Zone  i  Syd,  var  for  meget  for  deres  Tro  og  Udhol- 
denhed. Hvor  som  helst  de  gik,  vandt  de  ædle  Sjæle  for 
Sandheden,  og  Kirken  tiltog  hurtigt  i  Medlemsantal  saavel 
som  i  Indflydelse.  Dog  Storheden  af  dette  Værk  var  ikke 
umiddelbart  udfoldet,  uagtet  Kirken  var  fuldstændig  organi- 

seret  med  de  forskellige  Grader  af  det  hellige  Præstedomme 
efter  Guds  Sons  Orden. 

Efter  at  Kirtlands  Tempel  var  opfort  og  saaledes  et  Sted 
beredt  for  de  himmelske  Sendebude,  hvor  de  kunde  aaben- 
bare  sig  til  Jesu  Kristi  Kirke  paa  Jorden,  kom  de  med  Nog- 
lerne  af  de  forskellige  Uddelinger,  i  hvilke  de  levede.  Elias, 
Esaias  —  ja,  selv  Frelseren  besøgte  dette  Tempel  og  tilkende- 
gav deres  Tilfredshed  med  og  Antagelse  af  dette  Hus,  som 
var  bygget  til  den  Højestes  Navn,  og  dog  for  en  Tid  syntes 
det,  som  om  disse  Engles  Mission  ikke  var  af  nogen  særdeles 
Betydning;  men  da  Lyset  frembrod  og  Guds  Herlighed  hvi- 
lede over  Templet  og  Kirkens  Ældster  fik  deres  Forstand 
aabnet  for  denne  store  Uddeling,  formedelst  Kraften  af  det 
hellige  Præstedomme  gennem  Profeten  Elias  og  andre,  kom 
de  til  en  mere  moden  Erkendelse  af  det  Faktum,  at  Jesu 
Kristi  Evangelium  ikke  var  indskrænket  til  den  korte  Tids- 
periode, i  hvilken  Jorden  var  bestemt  til  at  gennemgaa  sin 
timelige  Prøvestand,  men  at  kommende  Tidsaldre  og  Evig- 
heder i  Følge  Guds  Vilje,  Kraften  og  Magten  af  Frelserens 
store  Plan  skulde  virke  paa  alle  Guds  Born  til  deres  evige 
Forlosning  og  Ophøjelse. 

Der  henrandt  ikke  saa  meget  lang  Tid,  for  vi  lærte  at  for- 
staa  denne  vor  himmelske  Faders  trosterige  og  glædelige  Be- 
slutning, at  der  fremdeles  var  Forhaabning  for  vore  heden- 
gangne Fædre,  som  levede  paa  Jorden  under  hvad  vi  kalder 
de  morke  Tidsperioder,  da  Evangeliets  livgivende  Straaler 
ikke  oplyste  den  menneskelige  Horisont;  thi  Frelsensplanen 
er  altomfattende  og  vil  finde  alle  Guus  Born  i  hvilken  som 
helst  Sfære  de  end  monne  befinde  sig.  Uagtet  de  her  i  Livet 
har  nedbøjet  sig  for  Billeder,  som  de  dannede  med  deres 
egne  Hænder,  eller  ikke  haft  Anledning  til  at  annamme  det 
sande  og  Rette,  saa  vil  Guds  Evangelium  finde  dem,  for- 
medelst det  hellige  Præstedomme,  som  vil  administrere  til 
dem  Livets  evige  Plan  og  derigennem  vil  modtage  Trøst, 
Raad,  Formaning  og  Undervisning  i  alt,  som  er  ædelt,  skønt 
og  godt. 

Efter  at  Fortidens  Profeter,  Apostle  og  Mænd,  som  var 
sendte  af  Gud,  gik  paa  den  anden  Side  af  Sloret,  satte  de  sig 
ikke  ned  i  Rolighed  og  Mag,  som  om  deres  Mission  skulde 
aldeles  være  til  Ende  med  at  gøre  godt  for  deres  himmelske 
Fades  Born.  Vi  har  læst,  at  Nøglerne  til  den  Myndighed,  de 
besad,  medens  de  var  her  paa  Jorden,  holder  de  ogsaa  der 
og  administrerer  fremdeles  til  Saliggørelse  for  deres  Medmen- 
nesker. Vi  har  lært  at  blive  Medarbejdere  med  dem  og  at 
bygge  Templer  til  Guds  Ære,  for  i  disse  at  udføre  det  timelige 
Arbejde  for  vore  hedengangne  Slægtninger  og  Venner,  som 

har  forladt  denne  Verden  uden  Kundskab  om  Evangeliet, 
nemlig  Daab,  Haandspaalæggelse  og  Ordination. 

Jeg  ønsker  at  vide,  om  ikke  disse  ophøjede  Principper  har 
draget  det  Slør  til  Side,  som  skiller  os  fra  den  evige  Verden 
og  bragt  os  ind  i  en  nærmere  og  mere  fortrolig  Kommuni- 
kation med  den?  Det  synes  til  mig,  naar  jeg  overtænker  dette 
store  og  herlige  Arbejde,  som  udføres  paa  den  anden  Side  af 
Grænsen  af  dette  Liv,  at  vor  Kundskab  og  Forstaaelse  om 
det,  er  i  Lighed  med  den  Idé,  som  vi  danner  os  om  et  Is- 
bjerg i  det  store  Hav.  Det  er  almindeligt  antaget,  at  ni  Ti- 
endedele af  denne  flydende  Ismasse  ligger  under  Vandfladen, 
og  er  saaledes  skjult  for  vore  Øjne.  De,  som  har  set  disse 
gigantiske  Isbjerge  flyde  ned  over  det  store  Verdenshav,  er- 
indrer, at  den  Del,  som  er  synlig  over  Havets  Flade,  kun  er 
en  Tiendedel  af  den  store  Masse.  Saaledes  er  det  med  det 
Arbejde,  i  hvilket  vi  er  delagtige.  Det  ringe  Arbejde,  som  vi 
udfører  her  i  Livet,  er  kun  som  Toppen  af  det  store  Isbjerg 
i  Sammenligning  med  den  Del  af  det,  som  er  skjult  af  vor 
Synskreds. 

Ved  Englenes  Besog  blev  Kundskaben  om  Guds  store  og 
herlige  Værk  mere  udfoldet  for  vore  Øjne.  Vore  Fædre  for 
Generationer  tilbage  i  Tiden  var  kun  forenede  i  Ægteskabets 
Baand  indtil  Doden  skilte  dem  ad.  Men  formedelst  det  Lys 
og  den  Kundskab,  som  Herren  den  Almægtige  har  aaben- 
baret  til  sine  udvalgte  Tjenere,  og  de  Nogler,  som  er  gengivet, 
har  vi  lært,  at  Forening  med  Fader  og  Moder  samt  Barn  kan 
finde  Sted,  som  Dødens  kolde  Haand  aldrig  kan  oplose,  men 
vil  kun  foraarsage  Adskillelse  for  en  lille  Tid,  og  i  Evigheden 
vil  de  nyde  hverandres  Gensyn  og  Selskab  for  aldrig  mere 
at  skilles.  Vi  har  fremdeles  lært,  at  de  selskabelige  Følelser 
og  den  Kærlighed,  som  binder  Familien  tilsammen  her,  vil 
eksistere  og  forædles  i  Evigheden  mellem  Fædre  og  deres 
Efterkommere,  ja,  de  vil  bidrage  til  at  forøge  Lykke,  Glæde, 
Harmoni  og  Lyksalighed  gennem  Evighedens  uendelige  Tids- 
aldre; at  Privilegiet  til  at  forøges  og  formeres  er  ikke  ind- 
skrænket til  den  korte  Tid  eller  de  faa  Aar,  som  en  af  vore 
Skribenter  saa  yndig  siger:  —  »saa  længe  som  der  findes 
Elementer  i  Naturens  uudtømmelige  Forradshus,  saa  længe 
der  findes  Plads  i  det  ubegrænsede  Rum,  saa  længe  som  Kær- 
ligheden svulmer  i  Guds  skonneske  Skabnings  (Kvindens) 
Barm,  —  saa  længe  skal  Guds  Sønner  og  Døtre  leve  i  hver- 
andres Selskab  og  forøges,  og  deres  Kongeriger  forenet  med 
den  Almægtiges  fremadskridende  Myriader  af  Himmellege- 
mer, skal  evigt  forøge  den  store  Elohims  Magt,  hans  Rege- 
ring og  Herlighed.« 

Herren  har  sagt:  »Et  stort  og  underfuldt  Værk  er  i  Færd 

med  at  blive  introduceret  til  Jordens  Indvaanere,«  og  om  vi 
har  undersogt  de  Aabenbaringer,  som  han  har  givet,  saa  for- 
staar  vi,  at  mange  af  dem  allerede  er  opfyldte,  og  derved  har 
Herren  udvist  sin  Trofasthed  til  de  Lofter,  som  han  har  givet 
til  sit  Folk. 

Vi  er,  uagtet  alle  disse  Undervisninger,  ligesom  Born,  der 
leger  ved  Havets  Bred  og  kun  har  samlet  nogle  faa  af  Dy- 
bets Kostbarheder  paa  Stranden;  men  lad  mig  sige:  at  Oce- 
anets Majestæt  og  Omfangsrighed  endnu  ligger  foran  os  uud- 
forsket og  ukendt.  Saaledes  er  ogsaa  Guds  herlige  Værk,  saa 
vidt  som  det  er  udfoldet  for  os,  hvis  jeg  forstaar  det  ret.  I 
Udviklingen  af  Guds  Hensigter  paa  Jorden  og  Himmelens 
Intelligence  forenet  dermed,  er  en  ypperlig  Erfaring  blevet 
givet  til  de  Hellige.  Guds  Beslutninger  er  ikke  blevet  standset 
men  har  gaaet  fremad,  uagtet  den  store  Opposition,  som  har 
gjort  sig  gældende  indtil  denne  Dag.  Vore  Idrætter  er  kronet 
med  Fremgang.  Mange,  som  kun  har  overfladisk  Bekendt- 
skab med  vor  Historie,  vil  sandsynligvis  tvivle  derpaa.  De 
vil  sporge:  Havde  I  Fremgang  i  Missouri,  hvorfra  Kirken 
blev  uddrevet?  Havde  I  Fremgang  i  Nauvoo,  hvorfra  I  ogsaa 
blev  fordrevne?  Har  I  haft  Fremgang  i  Utah,  hvor  Eders 
Fjender  i  mange  Retninger  har  triumferet  over  Eder?  Jeg 
svarer:  Ja,  vi  har  haft  Fremgang  i  det  Forbigangne,  og  vi 
har  Fremgang  nu. 

Lad  mig  for  at  illustrere  denne  tilsyneladende  kritiske  Stil- 
ling, som  jeg  har  taget,  henlede  Eders  Opmærksomhed  paa 
nogle  faa  Tildragelser  i  Historiens  store  Drama.  Der  blev 
givet  til  Patriarken  Joseph,  Jacobs  Son,  da  han  kun  var  en 
Yngling,  mange  herlige  Syner.  Jeg  ønsker  at  minde  Eder  om 
nogle  af  dem:  Han  havde  en  Drom  om  Hostens  Tid,  og  han 
saa  Negene  blive  samlet  tilsammen,  samt  at  hans  Brodres 
Neg  kom  og  bojede  sig  for  hans  Neg.  Ved  en  anden  Lejlighed 
saa  han  Solen,  Maanen  og  Stjernerne  boje  sig  for  ham.  Da 
han  gav  Underretning  om  dette,  blev  hans  Brodre  saa  for- 
hærdede paa  ham,  at  de  ved  en  passende  Lejlighed,  da  de 
var  fjernede  fra  deres  Faders  Hus,  fangede  ham  og  sagde: 
»Lad  os  sælge  denne  Drommer.«  De  forstod  tilsyneladende, 
at  Opfyldelsen  af  deres  Broders  Dromme  vedrørte  dem;  der- 
for sagde  de:  »Lad  os  nu  tilintetgøre  denne  Drommer,  at  vi 
ikke  skulde  blive  hans  Undersaattere.«  Efter  at  Joseph  var 
fanget  solgte  de  ham  til  Ismaeliterne,  af  hvilke  han  blev  fort 
til  Ægypten,  hvor  han  kom  i  Unaade  og  blev  kastet  i  Fæng- 
sel. Var  dette  nogen  Triumf  for  ham?  Udviste  dette  nogen 
glimrende  Fremtid  for  Ære,  Magt  og  Indflydelse  over  hans 
Medmennesker?  Og  hvorledes  endte  det?  Jo,  det  Onde,  som 
hans  Brødre  havde  i  Sinde  at  gore  ham,var  i  Virkeligheden 

et  Middel  til  at  paaskynde  Opfyldelsen  af  det,  som  de  sogte 
at  undgaa.  Han  blev  solgt  til  Ægypten  som  en  Slave,  men 
Gud  var  med  ham  og  gav  ham  Naade  og  Yndest  i  det  hele 
Land,  indtil  han  blev  udvalgt  af  Kongen  til  at  være  Admini- 
strator i  alle  Ting  henhorende  til  det  den  Gang  mægtigste 
Kongerige  paa  Jorden. 

Eftersom  Tiden  skred  fremad,  blev  Drømmene  opfyldte. 
Hans  Brodre  kom  til  Ægypten  og  bojede  sig  ned  for  ham, 
ja,  selv  hans  Fader  kom  til  ham  paa  Alderdommens  Dage 
for  at  modtage  Vederkvægelse,  imedens  han  levede  saa  at 
sige  i  Livet  Aftendæmring.  Nu  vil  vi  sporge:  Havde  Joseph 
Fremgang  paa  sin  Vandring?  Ja,  uagtet  disse  mange  Be- 
sværligheder, som  han  havde  at  gennemgaa,  sejrede  han  dog, 
formedelst  Trofasthed,  tilsidst. 

Havde  Jesus,  Verdens  Frelser,  Fremgang  her  paa  Jorden? 
Han  kom  og  var  hyldet  af  nogle  som  »Jodernes  Konge«.  Han 
fortalte  Folket,  at  han  var  Guds  Son,  at  han  var  den,  om 
hvilken  Profeterne  havde  talet,  at  han  var  Verdens  Frelser 
og  sande  Lys;  men  dog  forkastede  de  ham.  De  lagde  Snarer 
for  hans  Fodder  og  bevogtede  ham  i  alle  hans  Foretagender 
samt  sogte  at  fange  ham  i  Ord,  og  tilsidst  lykkedes  det  dem 
at  finde  en  Forrædder,  som  vilde  overantvorde  ham  i  deres 
Hænder.  Efter  at  Dommen  var  udtalt  over  ham,  satte  de  en 
Tornekrone  paa  hans  Hoved  samt  spyttede  ham  i  Ansigtet, 
og  for  endnu  yderligere  at  bespotte  ham,  blev  han  ifort  et 
Purpurklæde,  hvilket  paa  den  Tid  var  et  Symbol  paa  Roya- 
litet.  Vi  vil  sporge  i  Betragtning  af  dette:  Havde  Jesus  nogen 
Fremgang?  Derefter  forte  de  ham  til  Pontius  Pilatus  og  for- 
drede, at  han  skulde  sanktionere  Dodsdommen,  som  allerede 
var  udtalt  over  ham.  Pilatus  var  kujonagtig  nok  til  at  op- 
fylde deres  Ønske,  og  som  en  Folge  blev  Verdens  Frelser  og 
Forløser  hængt  paa  Korset.  P'or  endnu  yderligere  at  fornedre 
og  ydmyge  ham  korsfæstede  de  to  Rovere,  den  ene  ved  hans 
hojre,  og  den  anden  ved  hans  venstre  Side.  Hvad  var  alt 
dette?  Mine  Venner,  det  var  Opfyldelsen  af  den  Mission,  hvil- 
ken han  forud  var  beskikket  til  at  udfore.  Naar  han  under 
Dødsangsten  udraabte:  »Det  er  fuldbragt«,  gik  hans  Aand 
triumferende  ud  af  det  lidende  Legeme  og  ind  i  en  anden 
Sfære  for  der  at  fortsætte  den  Mission,  som  han  havde  paa- 
taget sig.  Saaledes  opfyldes  i  Ordets  fulde  Mening  Hensigten 
med  hans  Komme  til  denne  Verden:  At  hans  Blod  maatte 
forsone  for  manges  Synder,  og  at  han  kunde  blive  »Opstan- 
delsen og  Livet«.  Fremdeles:  at  hans  Aand  frit  kunde  bevæge 
sig  i  Dødsriget  og  der  aabne  Fængslets  Døre  ved  at  forkynde 
glade  Tidender  til  dem,  som  var  i  Fangenskab.  Var  delte 
ikke  Fremgang?  Var  ikke  alt  dette  Triumf?  visselig  det  var; 

og  ligeledes  vil  det  blive  med  de  Sidste  Dages  Hellige,  uagtet 
de  maa  vandre  paa  tornebestroede  Stier. 

Jeg  tror  ikke,  de  Sidste  Dages  Hellige  nærer  nogen  Frygt 
med  Hensyn  til  Guds  Riges  Oprettelse  paa  Jorden  og  dets 
endelige  Bestemmelse.  For  Eksempel:  naar  Joseph  Smith  var 
kastet  i  Liberty  Fængsel,  naar  hans  Sjæl  var  nedbojet  med 
Ængstelse,  naar  hans  Folk  var  drevet  fra  deres  yndige  Hjem, 
naar  han  var  nær  ved  at  segne  under  Byrdens  haarde  Tryk, 
saa  anraaber  han  indenfor  Fængslets  skumle  Mure  den  Al- 
mægtige om  at  faa  Aarsagen  at  vide  til  al  denne  Forfolgelse 
og  fik  til  Svar,  at  alle  Genvordigheder,  som  han  og  hans 
Folk  gennemgik,  skulde  endelig  blive  til  deres  evige  Gavn 
og  Lyksaliggørelse  i  de  celestiale  Verdener. 

(Fortsættes.) 


KEND  DIG  SELV. 

At  kende  sig  selv  er  en  af  de  forste  Betingelser  for  Frem- 
gang og  Udvikling,  baade  paa  det  fysiske  og  det  intellek- 
tuelle Omraade,  og  det  er  ligesaa  nødvendigt,  som  det  er  for 
en  Søfarende  at  vide,  hvor  han  er,  naar  hans  Skib  har  væ- 
ret borte  fra  Land  nogle  Dage  eller  Iger.  Hvad  vilde  man 
tænke  om  en  Kaptajn,  som  prøvede  paa  at  fore  sit  Skib  uden 
at  gøre  Bestik?  Mange  Mennesker  er  netop  i  en  saadan  Stil- 
ling, de  lader  Tiden  gaa  uden  at  have  et  klart  Begreb  om, 
hvorhen  Livets  Strøm  forer  dem.  Det  er  af  storre  Betydning 
at  kende  sig  selv  end  at  være  bevandret  i  de  forskellige  Vi- 
denskaber eller  at  være  bekendt  med  andre  Menneskers  Bio- 
grafi eller  de  forskellige  Folkeslags  Historie. 

Disse  Kundskaber  kan  jo  være  gode  Vejvisere  paa  vor 
Livsvandring,  men  for  at  faa  den  fulde  Nytte  af  disse  Eks- 
empler maa  vi  forst  kende  os  selv  for  paa  en  fornuftig  Maade 
at  kunne  sammenligne  vort  Liv  med  de  forskellige  Per- 
sonligheders, og  vi  vil  saaledes  uden  Vanskelighed  være  i 
Stand  til  at  beregne,  hvorhen  vore  Handlinger  forer  os. 

Vor  Frelser  staar  som  et  lysende  Eksempel  for  os  i  denne 
Henseende,  idet  han  umiddelbart  efter  Daaben  udsatte  sig  for 
de  mest  alvorlige  Prover  for  at  udfinde,  om  han  kunde  betro 
sig  til  det  store  Arbejde,  som  han  havde  paataget  sig  at 
udfore  paa  den  Tid,  da  »Morgenstjernerne  sang  tilhobe,  og 
alle  Guds  Born  raabte  af  Glæde«.  Vi  finder  ham  paa  et  af  de 
højeste  Bjerge  i  Judæa,  hvor  han  lytter  til  sin  Modstanders 
(Lucifers)  lokkende  og  smigrende  Tilbud,  der  vistnok  vilde 
have  været  fristende  for  alle  de,  som  ene  og  alene  har  Verdens 


123 

Ære  og  Anseelse  som  højeste  Maal,  men  for  ham  (Jesus 
af  Nazareth)  var  dette  ingen  Fristelse,  nej,  han  forkastede 
Forslaget  med  disse  Ord:  »Vig  bag  mig,  Satan,  thi  Herren 
din  Gud  skal  du  tilbede«. 

Fra  denne  Tid  var  der  ingen  Fristelse  for  ham  i  denne 
Verden,  nej,  han  vidste  nu,  at  han  var  i  Besiddelse  af  den 
nødvendige  Modstandskraft,  og  saaledes  begyndte  han  sin  be- 
tydningsfulde Mission  med  fuldkommen  Selvtillid,  idet  han 
gennemførte  Evighedens  Planer  og  tilsidst  besejrede  Mod- 
standeren, ja,  overvandt  Dødens  og  Helvedes  Magter.  Kristus 
staar  som  det  mest  fuldkomne  Ideal  i  denne  Verden  paa  alle 
betydningsfulde  Omraader.  Vi  spørger  vore  Læsere:  Hvor- 
ledes er  det  med  Dig?  har  Du  noget  vist  Maal  eller  Livsopgave? 
Hvis  Du  endnu  ikke  har  fundet  dit  Arbejde  eller  ikke  har 
nogen  virkelig  Livsopgave,  saa  er  det  din  Pligt  at  prøve  Dig 
selv  for  at  udfinde,  hvad  Du  er  bedst  skikket  til  at  udfore, 
og  naar  Du  har  fundet  det  Arbejde,  som  Du  bedst  kan  ud- 
fore, saa  bor  Du  tage  fat  og  koncentrere  alle  dine  Evner  paa 
dette  Omraade,  og  Du  vil  fra  det  Øjeblik  af,  da  Du  tager  en 
Beslutning  og  udforer  den,  begynde  at  gaa  fremad.  —  Vel- 
signet er  den,  som  har  fundet  sit  Arbejde  og  udforer  det. 

Dette  er  Maaden,  hvorpaa  Du  kan  lære  Dig  selv  at  kende, 
og  i  Forhold  til  den  Kundskab,  Du  har  om  Dig  selv,  vil  din 
Selvtillid  og  Uafhængighed  vokse,  indtil  Du  kan  sige  med 
Bestemthed:  Jeg  vil  —  og  Beslutningen  gennemføres. 

Din  Tanke  er  din  Skæbne;  Du  har  Kraft  til  at  modstaa  alle 
uværdige  Tillokkelser;  Du  ved,  hvad  der  er  Ret;  Du  vælger 
det  Gode  og  forkaster  det  Onde,  som  en  god  Forretnings- 
mand, der  forstaar  sit  Valg.  Naar  Du  handler  i  Harmoni  med 
disse  Principper,  kan  Du  sige:  For  mig  er  der  ingen  Fristelser, 
thi  jeg  ved,  hvad  der  tjener  mig  til  Gode;  jeg  kender  mig 
selv,  og  jeg  er  altid  i  Stand  til  at  sige:  »Vig  bag  mig. 
Satan!« 

UDDRAG  AF  ET  BREV 

FRA  FHV.  MISSIONSPRÆSIDENT 

HANS  J.  CHRISTIANSEN. 

»Ungdommens  Raadgiver«, 

Kobenhavn,  Danmark. 

Min  sidste  Skrivelse  til  eder  var  dateret  i  Bergen,  hvor  jeg 
opholdt  mig  fire  Dage.  Jeg  maa  tilstaa,  det  var  med  rorte 
Følelser,  at  jeg  om  Aftenen  den  18.  November  1919  tog  Af- 
sked med  Menigheden  i  Bergen.  Jeg  tog  derfra  til  Kristiania, 


124 

hvor  jeg  næste  Dag  afrejste  til  Trondhjem,  og  mit  fire  Dages 
Ophold  i  Trondhjem  var  meget  behageligt.  Den  25.  November 
tog  jeg  en  rorende  Afsked  med  den  lille  Flok  af  Soskende  og 
Venner,  der  fulgte  mig  til  Stationen.  Den  folgende  Dag  an- 
kom jeg  til  Kristiania,  hvorfra  jeg  gjorde  en  Tur  til  Dram- 
men. Den  ovrige  Del  af  min  Tid  tilbragte  jeg  i  Kristiania, 
hvor  jeg  ligesom  de  ovrige  Steder  var  Genstand  for  megen 
Opmærksomhed  fra  mine  mange  Soskende  og  Venner.  Den 
11.  December  afrejste  jeg  med  »Frederik  VIII«  i  Selskab  med 
Ældste  Plowman  og  Fred.  L.  Petersen  samt  nogle  Soskende, 
og  for  13de  Gang  begyndte  jeg  nu  Rejsen  over  det  store  Dyb, 
og  antagelig  den  sidste  Gang.  Med  et  rort  Hjerte  tilhviskede 
jeg  i  Stilhed  et  omt  Farvel  til  mine  mange  hengivne  So- 
skende i  de  Lande,  hvor  min  Virksomhed  har  været  i  saa 
lang  en  Tid. 

Sondag  den  28.  December  holdt  jeg  mit  Indtog  i  Salt  Lake 
City.  Hvor  herligt  det  dog  var  at  have  det  Privilegium  at 
mode  sine  Kære  igen  efter  en  saa  lang  Fraværelse. 

Hermed  de  hjerteligste  Hilsener  til  eder  alle,  unge  og 
gamle.  Levvel,  thi  I  er  Herrens  Folk,  hans  kære  Born,  for 
hvem  han  har  henlagt  store  Velsignelser,  om  I  og  vi  alle  tje- 
ner ham  trofast.  Maa  Gud  velsigne  eder  alle,  onskes  med 
hjertelig  Hilsen  fra  eders  hengivne  Broder  i  Kristo, 

Hans  J.  Christiansen. 


KVINDENS  KARAKTERTRÆK. 

Hvad  kan  vel  sammenlignes  med  Kvinden?  Naar  en  Ver- 
den af  Storm,  Grumhed  og  Modgang  kaster  Livets  Bolger  over 
dets  Bredde,  hvem  holder  da  mere  trofast  Stand  end  Kvin- 
den? Hvem,  der  studerer  Kvindens  Natur,  vil  finde,  at  lige- 
som Kvinden  er  i  Stand  til  at  gennemgaa  storre  fysiske  Smer- 
ter end  Manden,  saa  er  hun  ogsaa  i  Stand  til  at  bære  Livets 
Genvordigheder  og  Ulykker  med  storre  Mod  og  Standhaftig- 
hed end  Manden.  Tænk  paa  den  ulykkelige  Kongedatter, 
Eleonora  Kristine  Ulfeldt,  der  hensad  saa  mange  Aar  i  Fæng- 
sel, hun  er  et  levende  Vidnesbyrd  om  det  sidste;  den  Aands- 
storhed  og  Ædelhed,  hun  udviste,  vil  staa  i  det  danske  Folks 
Erindring  gennem  alle  Tider. 

Naar  alt  synes  at  glippe  og  mislykkes  for  Manden,  naar 
Modgangens  Bolger  synes  at  ville  knække  hans  Mod  og 
Energi,  da  styrkes  han  ofte  i  Hjemmets  stille  Fred,  og  ved 
en  klog  og  god  Hustrus  Hjælp  er  han  ofte  i  Stand  til  at  ud- 
fore det,  der  for  syntes  ham  umuligt. 

Hvor  mange  ypperlige  Ideer,  der  har  haft  uanet  Betyd- 
ning for  hele  Menneskeslægten,  er  ikke  udsprunget  fra  Kvin- 
den? Det  er  ikke  for  meget  sagt,  at  der  næppe  har  fundet  en 
verdenshistorisk  Begivenhed  Sted,  uden  at  Kvindens  Haand 
paa afgørende  Maade  har  virket  med  deri. 

Da  Herren  satte  Adam  i  Edens  Have,  gav  han  ham  Kvin- 
den til  at  være  hans  Livsledsagerinde  her  i  Livet,  og  hun  har 
i  Sandhed  været  tro  mod  sit  Kald,  medens  Manden  i  mange 
Tilfælde  har  forbrudt  sin  Ret  til  at  være  Kvindens  Hoved. 
Dette  Sporgsmaal  maa  have  ligget  Profeten  Joseph  Smith 
paa  Hjertet,  thi  da  han  havde  taget  Afsked  med  nogle  af  sine 
Venner  for  at  begive  sig  til  Carthage  Fængsel,  hvor  han 
vidste,  at  han  vilde  blive  myrdet,  vendte  han  sig  om  til  dem 
og  sagde:  »Brodre,  jeg  formaner  eder  til  at  være  gode  mod 
eders  Hustruer,  thi  den  Dag  kan  komme,  da  I  inaaske  ikke 
vil  findes  værdige  til  at  modtage  dem  som  eders  Dronninger 
for  Tid  og  Evighed.«  Dette  var  de  sidste  Ord,  de  paagæl- 
dende Brodre  horte  Profeten  udtale  her  i  Livet. 

Den  Hengivenhed  og  Kærlighed,  Kvinden  har  lagt  for  Da- 
gen, giver  Skriften  mangfoldige  Steder  Udtryk  for.  Det  var 
en  Kongedatter,  der  opfostrede  den  lille  Israelit,  Moses,  trods 
hendes  Faders  strenge  Befaling  om  at  drukne  alle  Drenge- 
børn under  2  Aar.  Denne  Moses  blev  ikke  alene  sit  Folks  Be- 
frier, men  tillige  en  af  de  mægtigste  og  storste  Profeter,  der 
nogensinde  har  levet.  Den  gudfrygtige  og  fromme  Hanna  bad 
i  sit  Hjertes  Ydmyghed  Herren  om  at  skænke  hende  en  Son. 
Hun  modtog  denne  Velsignelse,  og  Profeten  Samuel,  der  blev 
sit  Folks  Dommer,  forte  dem  frem  til  en  Velstand  og  Lykke 
som  ingensinde  for  eller  efter  hans  Tid. 

Vi  er  alle  bekendt  med  den  ædle  og  hengivne  Hedninge - 
kvinde  Ruth,  der  fulgte  sin  Svigermoder  Naomi  tilbage  til 
Palæstina  fra  Moabitternes  Land.  Hendes  fromme  Ord  var: 
»Hvor  du  gaar  hen,  der  vil  jeg  gaa  hen,  dit  Folk  skal  være 
mit  Folk,  og  din  Gud  skal  være  min  Gud.«  Saa  stort  et  Vel- 
behag fandt  Gud  i  hende,  at  hun  blev  Stammoder  til  Verdens 
Frelser  og  Forloser.  Det  er  med  de  helligste  Følelser,  at  vi 
mindes  Jomfru  Maria,  der  blev  Moder  til  Guds  enbaarne  Søn, 
Jesus  Kristus.  Man  kan  ikke  tænke  sig  et  større  Symbol  paa 
Renhed,  Skønhed  og  Kyskhed  end  netop  denne  Kvinde. 

Blandt  Frelserens  bedste  Venner  var  de  to  Søstre  Martha 
og  Marie,  og  Herren  har  sikkert  fundet  Trøst  og  et  Tilflugts- 
sted i  dette  Hjem,  naar  den  kolde  Verden  haanede  og  for- 
fulgte ham.  I  dette  Hus  har  Frelseren  sikkert  tilbragt  nogle 
af  de  lykkeligste  Stunder  i  sit  Liv.  Det  var  en  Kvinde,  der 
udgød  kostelig  Olie  over  hans  Hoved,  forend  han  led  Døden. 
Det  var  Kvinder,  der  først  modte  ved  Graven  Paaskemorgen 

og  fandt  Graven  tom,  og  det  var  Marie  Magdalene,  der  forst 
talte  med  Frelseren  efter  hans  Opstandelse. 

I  det  gamle  Testamente  finder  vi  flere  Eksempler  paa,  at 
det  er  Kvinder,  der  har  bragt  Fred  og  Frelse  til  deres  Land 
og  Folk,  naar  Mændene  har  bukket  under  for  Fjenden. 

Der  var  en  Del  af  Jodefolket  blevet  tilbage  i  Fangenskabet 
i  Babylon,  og  en  ung,  forældreløs  Jødinde  blev  ophojet  til 
Landets  Dronning  paa  Grund  af  sin  Skonhed.  Hendes  Navn 
var  Esther.  Formedelst  Tro,  Faste  og  Bon  formaaede  hun  at 
afværge  sit  Folks  Udryddelse,  saa  de  tværtimod  blev  hædret 
og  voksede  i  Velstand  og  Lykke.  Den  gudfrygtige  Enke  Ju- 
dith harmedes  over,  at  Mændene  i  hendes  Stad  havde  over- 
givet sig  til  den  asyriske  Hærs  Øverste,  Holoferne.  Hun  paa- 
kaldte Gud  i  Bon,  og  formedelst  Mod  og  Snildhed  lykkedes 
det  hende  at  dræbe  Holoferne  med  hans  eget  Sværd  i  hans 
eget  Telt,  og  Jøderne  blev  i  Stand  til  at  slaa  Assyrerne  paa 
Flugt  samt  gore  et  rigt  Bytte,  og  Herrens  Velsignelser  var 
med  dem  alle  Judiths  Dage. 

Ogsaa  her  i  Danmark  har  vi  haft  Kvinder,  hvis  Indflydelse 
gør  sig  gældende  den  Dag  i  Dag,  og  det  var  en  Kvinde,  Dron- 
ning Margrethe,  der  knyttede  det  Baand,  der  en  Gang  for- 
enede de  tre  nordiske  Riger. 

Den  store  danske  Tænker  Soren  Kierkegaard  siger:  »Naar 
Gud  vil  gore  et  Menneske  til  noget  stort,  da  gor  han  det  forst 
til  intet,  thi  Gud  skabte  Verden  af  intet.«  Selv  om  vi  er  bedre 
underrettet,  hvad  det  sidste  Punkt  angaar,  findes  der  dog  en 
dyb  Sandhed  i  denne  Udtalelse. 

Naar  man  kaster  Blikket  tilbage,  vil  man  finde,  at  Kvin- 
dens Rettigheder  i  Aarhundreder  har  været  traadt  under  Fod- 
der,  men  i  deres  Forsagelse  og  Fornedrelse  har  Gud  oprejst  og 
inspireret  Kvinder,  der  har  været  i  Stand  til  at  frelse  Lande 
og  Riger. 

Det  var  den  profetiske  Bondepige  Jeanne  d'Arc  fra  Pro- 
vinsen Orleans,  der  befriede  Frankrig  fra  en  overmægtig 
Fjende  og  genindsatte  den  modlose  og  frygtsomme  Konge. 
Det  var  Dronning  Elisabeth  af  England,  der  samlede  en  lille 
Flaade  mod  Kong  Philip  og  tilintetgjorde  Spaniens  Stormagt, 
samtidig  med  at  hun  grundlagde  det  nuværende  Verdensrige 
England. 

Kvinden  har  Ret  til  at  kræve  Ligeberettigelse  med  Manden, 
men  der  er  ingen  Tvivl  om,  at  det  vil  være  bedst  for  Sam- 
fundet i  sin  Helhed,  om  Kvinden  ikke  tog  for  megen  Del  i  det 
politiske  Liv,  da  hendes  Plads  er  i  Hjemmene,  og  derfra  vil 
hun  ogsaa  være  i  Stand  til  at  reformere  Menneskeheden 
bedre  end  de  bedste  Lovparagraffer. 

Carl  F.  S.  Jørgensen. 

HVORFOR  KVINDER  BLIVER  ÆLDRE 
END  MÆND. 

(Fra  »Klokken  5«.) 

Er  Kvinden  i  Besiddelse  af  en  større  Livskraft? 

Statistiken  i  de  europæiske  Lande  viser  med  Sikkerhed,  al 
Kvinderne  lever  længere  end  Mændene.  Hvis  man  spørger 
hvorfor,  saa  svares  der:  Kvinderne  har  storre  Livskraft  end 
Mænd.  Et  Ordsprog  siger,  at  gamle  Kvinder  og  Jernstykker 
er  uforgængelige.  Det  er  derfor  maaske  af  Interesse  at  faa 
nærmere  rede  paa,  om  dette  forholder  sig  rigtigt. 

Flere  Forskere,  deriblandt  G.  M.  Humphrey,  mener,  at  det 
ikke  alene  er  Kvindernes  Livsvilkaar,  men  hovedsagelig  en 
medfodt  Livskraft  hos  dem,  som  skal  være  Aarsagen  til,  at  de 
bliver  saa  gamle.  Paastanden  bestyrkes  yderligere,  naar  man 
undersoger  Livskraften  efter  Dodeligheden  hos  de  to  Kon  det 
forste  Leveaar,  hvor  Livskraften  eller  Dodeligheden  blandt 
Drengene  er  langt  storre  end  hos  Pigerne.  Med  andre  Ord 
allerede  fra  Fodsien  af  er  Kvindens  Modstandskraft  størst. 

De  fleste  Mennesker  dor  af  en  eller  anden  Sygdom,  det  er 
derfor  naturligt  at  undersoge,  hvilke  Lidelser  er  specielle  for 
de  to  Kon,  for  saaledes  at  kunne  bevise,  at  Kvinden  er  i  Be- 
siddelse af  den  storste  Livskraft. 

De  almindeligste  Sygdomme,  som  optræder  hos  Kvinder, 
er:  Blegsot,  Nyresygdomme,  Hysteri,  periodisk  Sindsforvir- 
ring, Migræne  eller  nedsunken  Mavesæk  —  det  sidste  er  en 
Folge  af  deres  Klædedragt.  Mændene  derimod  er  plaget  af 
Sukkersyge,  Infektionssygdomme,  Hjertefejl,  Alkohol-  og  Ni- 
kotinforgiftning; de  tre  sidste  Tilfælde  trækker  de  største 
Veksler  paa  Mændenes  Livskraft. 

Hvis  man  ser  det  fra  et  socialt  Synspunkt,  maa  det  maaske 
indrømmes,  at  Kvinderne  er  de  mest  lidende. 

Men  hvorfor  grasserer  fortrinsvis  de  farlige  Sygdomme  hos 
Manden?  Med  Hensyn  til  den  gule  Feber  viser  Statistiken, 
at  13,042  Mænd  mod  1504  Kvinder  bliver  angrebet.  Stivkrampe 
faar  6  Mænd  for  hver  Kvinde.  Epidemisk  Krampe  399  Mænd 
mod  19  Kvinder  o.  s.  v. 

Men  Mændenes  to  bitreste  Fjender  er  dog  Alkoholen  og 
Kønssygdommene.  Det  er  hovedsagelig  disse,  som  foraarsa- 
ger,  at  Livslængdens  Barometer  staar  lavest  for  Mændene. 
Delirium  optræder  hos  6  Mænd  for  hver  Kvinde. 

Ikke  saa  faa  Ofre  kræves  i  Forplantningens  Tjeneste  blandt 
Kvinderne,  men  dette  opvejes  straks  igen  af  de  langt  talri- 
gere Selvmord  hos  Mænd.  Ogsaa  Ulykkestilfælde  forekommer 
hyppigere  blandt  Mænd  end  Kvinder. 

Men  sikkert  er  det,  at  det  stærkere  Køn  ogsaa  vilde  blive 
det  længst  levende,  hvis  det  ikke  var  Bacchus  og  Venus  Sla- 
ver.   

HAV  GODT  MOD. 

Hvis  man  ønsker  at  være  meget  ulykkelig,  saa  bør  man 
kun  tænke  paa  sine  egne  Genvordigheder,  hvor  meget  man 
har  tabt  og  forsømt,  og  man  vil  da  kun  have  mørke  Frem- 
tidsudsigter. En  uforfærdet  Mand  vil  derimod  holde  Modet 
oppe  og  sende  alle  saadanne  melankolske  Tanker  paa  Flugt; 
han  ser  enhver  Ting  fra  den  lyseste  Side,  og  moder  han  Mod- 
stand i  sine  Foretagender  eller  Uheld  indtræffer,  saa  bringer 
det  ham  kun  til  at  anstrenge  sig  meget  mere.  Det  Menneske, 
som  hæver  sig  over  Livets  Smaaligheder  og  forstaar  at  holde 
Modet  oppe,  bliver  stedse  stærkere  gennem  Prøvelser.  Det  er 
med  ham  som  med  saa  mangt  et  prægtigt  Skib,  der  har  und- 
gaaet  at  blive  et  Vrag  ved,  at  dets  kostbare  Ladning  blev 
kastet  overbord.  Mangen  Mand  har  ved  Tabet  af  sit  Guld 
vundet  i  Sjælsstyrke  og  blevet  mere  værdig  til  sin  ophøjede 
Stilling  her  paa  Jorden  som  Skabningens  Øverste. 


DØDSFALD. 

(Fra  »Bikuben«.) 

HENRY  JOHAN  CROSBY 

dode  i  sit  Hjem  i  Salt  Lake  City  den  19.  Januar  1920  efter  en 
langvarig  og  smertefuld  Sygdom,  25  Aar  gammel.  Han  blev 
fodt  i  Kristiania  i  1894,  hvor  han  blev  Medlem  af  Kirken  den 
2.  December  1907  og  arbejdede  med  Iver  og  Nidkærhed  for 
Evangeliets  Fremgang,  indtil  han  i  1915  rejste  til  Utah.  Han 
efterlader  sig  Hustru  og  en  Son. 

Begravelsen  fandt  Sted  fra  Miller  Ward  Kapel  den  22.  Ja- 
nuar under  stor  Deltagelse.  Br.  Crosby  dode  med  fuld  Tro  paa 
Evangeliet  og  i  Haab  om  en  herlig  Opstandelse. 

